
ВЪПРОСИ И ОТГОВОРИ ПО ПРОЦЕДУРА 
№ BG161PO003-1.2.03 „Създаване на нови и укрепване на съществуващи технологични центрове”
ОТГОВОР НА ВЪПРОС №2,
ПУБЛИКУВАН НА 02.02.2011 г.
ВЪПРОС № 2) 
Уважаеми господа,

По процедура  за кандидатстване: BG161PO003-1.2.03 „Създаване на нови и укрепване на съществуващи технологични центрове” моля за отговор на следните въпроси:

1. Допустимо ли е да се кандидатства по процедурата от обединение, с договор за дружество по ЗЗД, между висше учебно заведение – университет и търговско дружество – ЕООД, чийто капитал 100% е собственост на университета ?

2.
Какъв е делът на съфинансиране от обединението в проекта – 30%, 40 % или 50% от общите разходи за проекта ?

3. Допустимо ли е това съфинансиране да се поеме изцяло и само от университета и това да се извърши с принос в натура, чрез предоставяне за нуждите на проекта (на технологичния център) на земя или сграда или част от сграда, собственост на университета? 

Благодаря за отговорите. 

С уважение,

Николай Дачев
30.01.2011 г. (дата на постъпване на въпроса)

ОТГОВОР №2)

Съгласно т. 2.1.1. Общи критерии за допустимост на кандидатите от Насоките за кандидатстване, допустими по настоящата процедура за подбор на проекти са кандидати, които отговарят на следните общи критерии:

„…Да са обединения на:

a) Български висши училища, получили последна валидна оценка при институционална акредитация не по-ниска от „добра” съгласно Глава десета от Закона за висшето образование (обн. ДВ. бр. 112 от 27.12.1995 г.);

б) Българска академия на науките и нейни постоянни научни звена;

в) Селкостопанска академия и институти към нея;

г) Експериментални лаборатории или изследователски институти по смисъла на чл. 60 от Закона за администрацията9 (обн. ДВ, бр.130 от 05.11.1998 г.);

д) Научни организации по смисъла на параграф 1, т.1. от Допълнителните разпоредби на Закона за насърчаване на научните изследвания10 (обн. ДВ, бр.92 от 17.10.2003 г.)

със следните организации:

е) Браншови и работодателски организации, или
ж) Юридически лица, регистрирани съгласно Търговския закон или Закона за кооперациите;
По преценка на участниците в обединението – кандидат, в него могат да бъдат включени и:

з) Общини и/или Областни администрации”.
Предвид изложеното следва да имате предвид, че допустими по процедурата са кандидати – обединения на кои да е от лицата, посочени от буква „а” до буква „д” с едно или повече от лицата, посочени в буква „е” и/или буква „ж”. По преценка на кандидатите в обединението могат бъдат включени и общини, и/или областни администрации. Допълнително, правната форма на сдружаване е изцяло по преценка на юридическите лица, участващи в обединението-кандидати в съответствие с приложимото законодателство, а именно: Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство. В този смисъл, обединение, което отговаря на всички посочени по-горе изисквания и регистрирано съгласно Закона за задълженията и договорите (ЗЗД) е допустим кандидат по процедурата. 
2. Размерът на собственото съфинансиране от страна на кандидата е в зависимост от категорията на обединението-кандидат – микро, малко, средно предприятие или други кандидати.  Определянето на категорията на кандидатите се извършва в съответствие с разпоредбите на чл. 3 и чл. 4 от Закона за малките и средни предприятия (ЗМСП), които не са в противоречие с определението за МСП съгласно Приложение І към Регламент на Комисията (ЕО) № 800/2008. „Други кандидати” попадат кандидатите, които не покриват изискванията за микро, малко или средно предприятие по смисъла на чл. 3 и чл. 4 от Закона за малките и средните предприятия.

Съгласно, т.1.6. „Размер и интензитет на безвъзмездната финансова помощ  (процент на съфинансиране)” от Насоките за кандидатстване по процедурата, минималния размер на съфинансирането от страна на кандидата е както следва: 
- минимум 30 % от стойността на общо допустимите разходи по проекта за микро и малки предприятия;

- минимум 40 % от стойността на общо допустимите разходи по проекта за средни предприятия; 
- минимум 50 % от стойността на общо допустимите разходи по проeкта за други кандидати.
3. Насоките за кандидатстване не поставят изискване относно разпределението на собственото съфинансиране, необходимо за изпълнение на проекта между участниците в обединението-кандидат, като то е изцяло по преценка на членовете на обединението. 
Допълнително, съгласно т. 2.31.2 „Допустими специфични разходи по процедурата” от Насоките за кандидатстване: „….приносът в натура е допустим разход по настоящата процедура в съответствие с условията, посочени в чл. 4, ал. 7 от Постановление № 62 на МС от 21.03.2007 г. за приемане на национални правила за допустимост на разходите по оперативните програми, съфинансирани от Структурните фондове и Кохезионния фонд на Европейския съюз, за финансовата рамка 2007 - 2013 г. и чл. 7, ал. 1 и ал. 3 от Постановление 236/27.09.2007 г. на МС за приемане на детайлни правила за допустимост на разходите по Оперативна програма „Развитие на конкурентоспособността на българската икономика” 2007 – 2013 г. Допустим разход по процедурата е принос в натура, който се състои в предоставянето на недвижим имот или част от него, при условие, че покупката на тези активи не е била дори и частично финансирана с публична безвъзмездна помощ. Стойността на приноса в натура се определя от независим оценител или съответно оправомощен служебен орган, а в случаите на непарична вноска по реда, предвиден в чл. 72 от Търговския закон, в Закона за общинската собственост или в Правилника за реда за упражняване правата на държавата в търговските дружества с държавно участие в капитала…”
Следва да имате предвид, че „..съгласно чл. 7, ал. 3, т. 1 от ПМС № 236/2007 г. приносът в натура е допустим разход по процедурата само в размер, при който е спазено следното условие: размерът на исканата безвъзмездна финансова помощ по проекта (съфинансирането от ОП „Конкурентоспособност”) не надхвърля стойността на общите допустими разходи по проекта, като от тях се изключи стойността на приноса в натура…”







